Ο **Μίρο Μπιλάν** (κροατικά: Miro Bilan) (21 Ιουλίου 1989) είναι Κροάτης επαγγελματίας καλαθοσφαιριστής, ο οποίος αγωνίζεται ως σέντερ για τον Γ.Σ. Περιστερίου.

Σταδιοδρομία σε συλλόγους
-------------------------

Ο Μπιλάν ξεκίνησε την καριέρα του στη γενέτειρά του, παίζοντας για ΚΚ Σίμπενικ από την αρχή του 2006 μέχρι τον Ιανουάριο του 2010, όταν υπέγραψε 3ετές συμβόλαιο με την ΚΚ Ζάνταρ. Στη Ζαντάρ, ο Μπιλάν αποδείχθηκε ένας από τους πολύ υποσχόμενους νεαρούς σέντερ στην Κροατία, που έγινε αντικείμενο ενδιαφέροντος από μεγάλους συλλόγους. Καθώς η Ζαντάρ είχε οικονομικά προβλήματα, αποτυγχάνοντας να πληρώσει έγκαιρα τους παίκτες της, ο Μπιλάν χώρισε μονόπλευρα τους δρόμους της με την ομάδα.

Τον Αύγουστο του 2011, υπέγραψε συμβόλαιο με την ΚΚ Τσεντεβίτα Ζάγκρεμπ. Η Ζαντάρ κινήθηκε δικαστικώς κατά του Μπιλάν, αλλά ο Μπιλάν τελικά κέρδισε τη διαιτησία από την Κροατική Ομοσπονδία Καλαθοσφαίρισης, επιτρέποντάς του να κάνει ντεμπούτο για την Τσεντεβίτα το Σεπτέμβριο του 2011. Τον Ιούλιο του 2014, επέκτεινε το συμβόλαιό του με την Τσεντεβίτα για μία ακόμη σεζόν.

Στις 5 Μαΐου 2015 συμφώνησε σε νέο διετές συμβόλαιο με την Τσεντεβίτα. Η σεζόν 2015–16 ήταν μέχρι τότε η πιο επιτυχημένη σεζόν του. Ήταν ένας από τους βασικούς παίκτες της Τσεντεβίτα στην Ευρωλίγκα 2015-16 και αναδείχθηκε Πολυτιμότερος Παίκτης της Αδριατικής Λίγκας. Παρά τις φήμες ότι θα συνέχιζε την καριέρα του στο εξωτερικό, τον Ιούλιο του 2016 υπέγραψε νέο μονοετές συμβόλαιο με την Τσεντεβίτα.

Στις 19 Οκτωβρίου 2017, ο Μπιλάν υπέγραψε με τη γαλλική Στρασμπούρ για το υπόλοιπο της σεζόν 2017-18. Σε 35 αγώνες στο Πρωτάθλημα Γαλλίας, είχε μέσο όρο 13 πόντους, 6,4 ριμπάουντ και 2,1 ασίστ σε 23,2 λεπτά ανά αγώνα. Σε 16 αγώνες στο Μπάσκετμπολ Τσάμπιονς Λιγκ είχε μέσο όρο 10,3 πόντους, 6,4 ριμπάουντ και 1 ασίστ σε 22,7 λεπτά ανά αγώνα.

Στις 30 Ιουλίου 2018, ο Μπιλάν υπέγραψε με τη γαλλική ΑΣΒΕΛ Βιλερμπάν. Σε 44 αγώνες στο Πρωτάθλημα Γαλλίας είχε μέσο όρο 11,5 πόντους, 5,9 ριμπάουντ και 1,6 ασίστ σε 22,3 λεπτά ανά αγώνα. Σε 18 αγώνες του EuroCup είχε μέσο όρο 10,6 πόντους, 6,1 ριμπάουντ και 1,1 ασίστ σε 21,3 λεπτά ανά αγώνα. Ονομάστηκε μέλος της Δεύτερης Ομάδας του EuroCup για τη σεζόν 2018-19.

Στις 13 Ιουλίου 2019, υπέγραψε με την Ντίναμο Σάσαρι του Πρωταθλήματος Ιταλίας. Τη σεζόν 2019-20 είχε μέσο όρο 14 πόντους, 6,4 ριμπάουντ και 1,6 ασίστ σε 25 λεπτά ανά αγώνα. Τη σεζόν 2020-21 είχε μέσο όρο 16,5 πόντους, 7,9 ριμπάουντ και 1,9 ασίστ σε 27 λεπτά ανά αγώνα και ονομάστηκε στην Πρώτης Ομάδας της Λέγκα Σέριε Α.

Στις 23 Σεπτεμβρίου 2021, υπέγραψε στην ουκρανική ΜΚ Προμετέι. Σε 23 αγώνες, ο Μπιλάν είχε μέσο όρο 10,3 πόντους, 7,1 ριμπάουντ και 1,6 ασίστ σε 18,54 λεπτά ανά αγώνα.

Στις 7 Μαρτίου 2022, υπέγραψε ξανά με τη Ντίναμο Σάσαρι. Σε 18 αγώνες είχε κατά μέσο όρο 15,6 πόντους, 8,1 ριμπάουντ και 1,6 ασίστ σε 24,6 λεπτά ανά αγώνα.

Στις 25 Ιουνίου 2022, ο Μπιλάν υπέγραψε με τον Γ.Σ. Περιστερίου, με προπονητή τον Βασίλη Σπανούλη.

Εθνική ομάδα
------------

Ο Μπιλάν ήταν μέρος των εθνικών Κροατίας Κ18 και Κ20, καθώς και της Εθνικής Κροατίας Β. Έκανε το ντεμπούτο του για την Εθνική Κροατίας ανδρών τον Αύγουστο του 2014, σε ένα φιλικό με τον Καναδά. Ήταν ο τελευταίος παίκτης που κόπηκε από την ομάδα προεπιλογής για το Παγκόσμιο Κύπελλο του 2014.Εκπροσώπησε την Κροατία στο Ευρωμπάσκετ 2015  όπου αποκλείστηκε στους προημιτελικούς τελικούς από την Τσεχία. Σε αυτή τη διοργάνωση ήταν η τρίτη επιλογή για τη θέση του σέντερ και δεν πέρασε πολύ χρόνο στο γήπεδο. Ένα χρόνο αργότερα, αφού ο Άντε Τόμιτς και ο Τζάστιν Χάμιλτον δεν μπόρεσαν να παίξουν στη διοργάνωση, έγινε ο Μπιλάν έγινε ο βασικός σέντερ στην επιτυχημένη εμφάνιση της Κροατίας στο προολυμπιακό τουρνουά καλαθοσφαίρισης 2016. Έπαιξε στους Θερινούς Ολυμπιακούς Αγώνες του 2016, όπου η Κροατία τερμάτισε 5η. Απέρριψε την κλήση για το Ευρωμπάσκετ 2017, αλλά έπαιξε ξανά με την Κροατία στους προκριματικούς αγώνες του Παγκοσμίου Κυπέλλου του 2019.

Παραπομπές
----------

1. ↑  *RealGM*. 24583. Ανακτήθηκε στις 4  Απριλίου 2022.
2. ↑  «Miro Bilan ipak u Cedeviti». Kosarka.hr. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 20 Σεπτεμβρίου 2011.
3. ↑  «Miro Bilan stays in Cedevita». *Abaliga.com*. Αρχειοθετήθηκε από το πρωτότυπο στις 25 July 2014.. Ανακτήθηκε στις 19 July 2014.
4. ↑  «Bilan ostaje još dvije godine» (στα κροατικά). *jutarnji.hr* (5 May 2015). Αρχειοθετήθηκε από το πρωτότυπο στις 2015-07-13.. Ανακτήθηκε στις 7 May 2015.
5. ↑  «Cedevita keeps Bilan for another season». *eurobasket.com*. 13 July 2016. .
6. ↑  «Strasbourg signed Miro Bilan». *Eurohoops.net*. 19 October 2017.. Ανακτήθηκε στις 19 October 2017.
7. ↑  «Miro Bilan potpisao za novi klub» (στα κροατικά). *germanijak.hr* (30 July 2018).. Ανακτήθηκε στις 9 April 2019.
8. ↑  «2018-19 All-EuroCup Second Team». *eurocupbasketball.com*. 4 April 2019. Αρχειοθετήθηκε από το πρωτότυπο στις April 5, 2019.. Ανακτήθηκε στις 9 April 2019.
9. ↑  Borghesan, Ennio Terrasi (July 13, 2019). «Sassari inks Miro Bilan» (στα αγγλικά). *Sportando*. Αρχειοθετήθηκε από το πρωτότυπο στις 2023-06-05.. Ανακτήθηκε στις August 28, 2019.
10. ↑  «Miro Bilan is a player of "Prometey"». *prometeybc.com*. 23 Σεπτεμβρίου 2021.
11. ↑  Yahyabeyoglu, Fersu (7 Μαρτίου 2022). «Bilan is back at Sassari». *Eurobasket*. Ανακτήθηκε στις 7 Μαρτίου 2022.
12. ↑  «Bentornato SuperMiro» (στα Ιταλικά). dinamobasket.com. 7 Μαρτίου 2022. Αρχειοθετήθηκε από το πρωτότυπο στις 5 Ιουνίου 2023. Ανακτήθηκε στις 5 Ιουνίου 2023.
13. ↑  «Περιστέρι: Κι επισήμως "πρίγκιπας" ο Μίρο Μπίλαν!». *eurohoops.net*. 25 Ιουνίου 2022.
14. ↑  «CROATIA UNVEIL AMBITIOUS EUROBASKET SQUAD». *eurobasket2015.org*. 4 September 2015. Αρχειοθετήθηκε από το πρωτότυπο στις 13 September 2015.. Ανακτήθηκε στις 13 September 2015.
15. ↑  «CZECHS MAKE FIRST QUARTER-FINAL TRIP». *.eurobasket2015.org*. 13 September 2015. Αρχειοθετήθηκε από το πρωτότυπο στις 14 September 2015.. Ανακτήθηκε στις 13 September 2015.

Εξωτερικοί σύνδεσμοι
--------------------

* Μίρο Μπιλάν στο aba-liga.com
* Μίρο Μπιλάν στο euroleague.net
* Μίρο Μπιλάν στο fiba.com


|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Γ.Σ. Περιστερίου ~ Basket League ~ Περίοδος 2023-2024 |
| --- |
|  |
| 0 | 
* **0** Μήτρου-Λονγκ
* **1** Ράγκλαντ
* **2** Ντάνγκουμπιτς
* **4** Ξανθόπουλος
* **6** Λαβ
* **7** Χατζής
* **8** Χαντς
* **11** Πουλιανίτης
* **12** Μαραγκουδάκης
* **14** Κασελάκης
* **15** Ρένφρο
* **24** Ουίλιαμς
* **25** Αλεξάκης
* **32** Τόμπσον
* **33** Χουγκάζ
* **35** Ζούγρης
* **77** Σταυρακόπουλος

Προπονητής: Σπανούλης - Βοηθοί προπονητή: Χαραλαμπίδης - Βούκσεβιτς - Σκούζης - Ηλιάδης |  |

 |